BoBoiBoy Galaxy

BoBoiBoy Galaxy ialah sebuah siri animasi Malaysia terbitan Monsta Studios. Siri ini mengekalkan watak BoBoiBoy sebagai watak utama bersama 4 kawan-kawan beliau iaitu Yaya, Ying, Gopal dan Fang serta kumpulan mereka dikenali sebagai Kokotiam. Siri ini mula ditayangkan selepas BoBoiBoy: The Movie pada Mac 2016. Kesinambungannya, BoBoiBoy Movie 2 ditayangkan pada Ogos 2019 edaran Astro Shaw. Filem ketiga BoBoiBoy sedang dalam produksi dan Monsta berusaha untuk menayangkan pada 2026.

 Plot 
BoBoiBoy Galaxy merupakan sebuah kisah tentang Power Sphera, robot-robot yang dicipta untuk memberikan kuasa hebat kepada pemiliknya. Namun, projek Power Sphera akhirnya dianggap sebagai projek yang berbahaya dan dibatalkan, dan banyak Power Sphera melarikan diri dan bersembunyi di serata pelusuk galaksi. Mengidamkan kuasa mereka, ramai mahkluk asing jahat cuba mencari dan menangkap Power Sphera untuk kepentingan mereka sendiri.

Untuk mengelakkan Power-Power Sphera daripada jatuh ke tangan yang salah, seorang wira muda dari Bumi, BoBoiBoy, dan kawan-kawannya ditugaskan untuk menjejaki dan melindungi Power Sphera yang bertaburan di seluruh galaksi dengan bantuan organisasi antara galaksi, T.A.P.O.P.S.

Pelakon suara
Suara utama
 Nur Fathiah Diaz sebagai BoBoiBoy
 Nur Sarah Alisya Zainal Rashid (dulu)/Nur Intan Syuhadah Mohammad Mohsan (baru) sebagai Yaya
 Yap Ee Jean sebagai Ying dan Anak Raksasa Gurunda
 Dzubir Mohammed Zakaria sebagai Gopal, Robot Lanun dan Abam
 Wong Wai Kay sebagai Fang (dulu antagonis, sekarang baik)
 Nizam Razak sebagai Papa Zola (S1-S2)

Suara pembantu
 Anas Abdul Aziz sebagai Komander Koko Ci, Adu Du, Probe, Tok Aba dan Pakcik Kumar, Robot Lanun dan Raksasa Pokok, Raksasa Batu, Gorilla dan Jagara, Muskida, Codebot, Rosaksa dan Assasin
 Abdurrahman Solahuddin (Galaxy-Movie 2)/Orked Shazwan (baru) sebagai Ochobot
 Huzaid Ghazali sebagai Roktaroka
 Nur Iman Andaliz (dulu)/Amirul Hanafi Abdullah (baru) sebagai Laksamana Tarung 
 Wong Pak Lin sebagai Tok Kasa 
 Sharifah Sarah Syed Idros (dulu)/Nur Farah 'Ain Syazwani (baru) sebagai Komputer 
 Ferdiawan Gunarto sebagai Qually
 Nabil Zamanhuri sebagai Kapten Kaizo dan Maripos

Suara tambahan
 Mohd Syabil Syamin sebagai CetakBot, RompakBot dan Alien Buyer A, Pirate Crew dan Brongkalas Achik, Cikala dan Rosaksa Codebot, Toktaroka dan Bara Tribe Captain
 Yasmin Khairuddin sebagai Raksasa Gurunda, Panto dan KuPuteri dan Sibella

 Penerbitan 
Nizam Razak, pencipta BoBoiBoy, berkata bahawa idea penukaran jalan cerita datang pada 2014 apabila beliau berada di Jepun. Beliau berasa kagum dengan kepelbagaian barangan Pokémon. Kemudian, beliau mendapat idea bagi mempelbagaikan Power Sphera. Mereka mula mengasas siri ini selepas tamatnya siri BoBoiBoy pada pertengahan 2016 dan menukar jalan cerita untuk menjadi lebih aktif di mana BoBoiBoy akan mengembara sekitar galaksi berbanding menunggu musuh datang ke Bumi. Latar dalam siri ini bertambah satu hingga dua tahun dari siri BoBoiBoy tetapi jalan ceritanya masih sesuai untuk semua peringkat umur. Monsta Studios bercadang untuk menghasilkan sekurang-kurangnya 300 episod, dengan filem muncul setiap dua tahun."Kenapa BoBoiBoy menjadi BoBoiBoy Galaxy, 13 rahsia didedahkan" The Vocket. 6 Disember 2016. Dicapai pada 6 Disember 2016.

Monsta Studios telah mengumumkan BoBoiBoy Galaxy secara tidak rasmi pada tahun 2013, di mana mereka mengeluarkan gambar poster BoBoiBoy Galaxy dengan apa yang dipercayai adalah pakaian baru untuk BoBoiBoy Blaze dan BoBoiBoy Ais. Pihak Animonsta kemudiannya  mendedahkan perancangan mereka untuk BoBoiBoy Galaxy di laman web mereka."Animonsta Signs With A Global Toy Company, TOMY " Animonsta Studios. 2 September 2014. Dicapai pada 9 September 2015.

Monsta Studios kemudian membuat pengumuman secara rasmi di akaun Facebook mereka, di mana BoBoiBoy Galaxy akan mula disiarkan pada Jun 2016."Kepada semua penggemar BoBoiBoy, kami ingin meminta maaf atas keterlambatan penayangan episode 19. Team MONSTA sedang berusaha untuk menyelesaikan "BoBoiBoy The Movie" dan mengerjakan episode series BoBoiBoy pada saat yang bersamaan." Facebook. 4 Ogos 2015. Dicapai pada 3 Julai 2016. Selepas BoBoiBoy: The Movie, mereka mengeluarkan pengumuman baru yang lebih terperinci: jalan ceritanya akan memaparkan wira-wira muda itu mengembara ke seluruh galaksi untuk mencari Power Sphera, dan mengambil tempat 2 hingga 3 tahun selepas BoBoiBoy: The Movie. Animonsta juga akan mengeluarkan komik dahulu sebelum siri animasi. Mereka juga mengumumkan bahawa produksi akan bermula tak lama selepas itu dan mereka menjangkakan kumpulan episod pertama akan ditayangkan antara September sehingga Disember 2016."7 Interesting Facts About BoBoiBoy Galaxy" Facebook. 11 Mei 2016. Dicapai pada 28 Mei 2016.

Pada Julai 2016, mereka akhirnya mengumumkan bahawa BoBoiBoy Galaxy akan disiarkan pada cuti sekolah akhir tahun di TV3 di Malaysia manakala tayangan perdana di MNCTV di Indonesia adalah pada Januari 2017."BoBoiBoy Galaxy akan mula ditayangkan di TV3 Malaysia bermula Cuti Sekolah hujung tahun 2016 dan di MNCTV Indonesia pada awal tahun 2017." Facebook. 26 Julai 2016. Dicapai pada 26 Julai 2016.

 Sejarah penyiaran 

 Musim 1 
Musim pertama mempunyai 24 episod. Episod pertama telah disiarkan pada 25 November 2016, dengan episod baru dikeluarkan setiap hari Jumaat pada pukul 5 petang di TV3. Enam episod pertama telah disiarkan secara berturut-turut. Ia ditayangkan di Disney Channel Asia pada 7 Julai 2017, MNCTV Indonesia pada 14 Januari 2017, Disney Channel Asia pada 7 Julai 2017, dan pada 3 Februari 2017 di saluran YouTube rasmi Monsta. Episod terakhir musim pertama disiarkan pada 21 Jun 2018 di Malaysia, dan 23 Jun 2018 di Indonesia sempena Hari Raya Aidilfitri.

 Musim 2 

Monsta terlebih dahulu mengumumkan bahawa Musim 2 bakal diteruskan dalam versi komik. Ini kerana pencipta, Nizam Razak tidak mahu mengganggu pasukan produksi mereka yang sedang menyiapkan siri dan filem Mechamato. Atas dasar peminat, Monsta bagaimanapun menghasilkan siri animasi ini setelah 5 tahun menyepi tanpa episiod baharu dengan inisiatif "Monsta Satelite" di mana bukan hanya Monsta sahaja menghasilkan siri ini.  

Monsta mengumukan pada Ogos 2023 bahawa Musim kedua akan tiba pada Disember 2023 dengan dibahagikan kepada empat siri. Setiap siri akan mempunyai 6 episod bermula Disember 2023 hingga Jun 2025 iaitu BoBoiBoy Galaxy Sori, BoBoiBoy Galaxy Windara, BoBoiBoy Galaxy Gentar   dan BoBoiBoy Galaxy Baraju.    

Musim kedua mempunyai 18 episod. Episod pertama akan disiarkan pada 3 Disember 2023. Episod baru akan ditayangkan di saluran YouTube rasmi Monsta serta Netflix pada pukul 7:30 malam dan pada setiap hari Rabu & Khamis di TV9 pada pukul 6:30 petang.  

Siri ini mendapat jumlah tayangan tinggi untuk 4 episod pertama iaitu 35 juta laporan Aksiz. Siri ini juga menduduki carta teratas di Netflix bagi kategori rancangan TV (secara keseluruhan), mencapai hampir 1.84 juta untuk 4 episod pertama di TV9 dan menerima 65 juta tontonan bagi 6 episod pertama di YouTube.

 Catatan 

 Rujukan 

 Pautan luar 
Laman web rasmi

Kategori:Siri televisyen animasi Malaysia
Kategori:Rancangan TV3
Kategori:BoBoiBoy (siri televisyen)
Kategori:Siri televisyen terbitan Animonsta Studios